Sverige i ekstase efter dansk fiasko - OL | www.bt.dk
Sverige i ekstase efter dansk fiasko
Af Johan Lyngholm Pedersen, johp@sporten.dk Torsdag den 9. august 2012, 09:48 OL i London. OL2012. Håndbold kvart finale. Danmark - Sverige (Foto: Soren Bidstrup)
Sverige kan slet ikke få armene ned efter den overraskende sejr over Danmark.
- Kære venner. Læs det her og vær glad. Sverige slog Danmark 24-22 i går. Sverige slog de ​​europæiske mestre i kvartfinalen i De Olympiske Lege, og meget større end det kan det ikke blive her og nu ... Det er i disse øjeblikke, at det svært at samle tankerne: Herregud, hvilken kamp!
Sådan indleder den svenske journalist og kronikør Mats Olsson sin kommentar i den svenske avis Expressen efter onsdagens sejr over Danmark ved OL.
Sådan er billedet i de svenske medier dagen derpå.
Naboerne fra den anden side af Øresund er i ekstase efter den nærmest sensationelle triumf over de danske europamestre. Ligesom den ikke overraskende er det i den svenske spillertrup.
- Det er det største, jeg har prøvet på landsholdet. Jeg har været med længe nu, og det her er absolut det bedste, siger kantspilleren Jonas Källman.
– Det her er så stort, som det kan blive, tilføjer forsvarsklippen Magnus Jernemyr, der sammen med holdkammeraterne nu tror på metal til de blå-gule. Først venter dog Ungarn i semifinalen.
Uanset udfaldet af den kamp har svenskerne for alvor fået håndboldeuforien tilbage efter et par magre år uden resultater. - Det er sådan her, man skaber idrætshistore, sådan noget man fortæller om rundt om lejrbålene, skriver Mats Olsson i sin kommentar.
Håndbold-drama: Danmark ude af OL Spillerne: Du tager fejl, Wilbek - Selvtilliden på holdet er væk Knudsen græd af skuffelse VIND JULEGAVERNE - Tilmeld dig vores julekalender vind præmier helt frem til juleaften til en samlet værdi af 125.000 kr.